**Комисија за реализацију мера енергетске санације -**

**спровођење јавних конкурса за суфинансирање мера енергетске санације**

**породичних кућа и станова у оквиру Пројекта**

**"Чиста енергија и енергетска ефикасност за грађане у Србији"**

**Број: IV-00-06-25/2-1/2024**

**Дaтум: 5.8.2024. године**

**О Б А В Е Ш Т Е Њ Е**

**крајњим корисницима бесповратних средстава – домаћинствима**

**на територији градске општине Младеновац**

Комисија за реализацију мера енергетске санације - спровођење јавних конкурса за суфинансирање мера енергетске санације породичних кућа и станова у оквиру Пројекта "Чиста енергијаи енергетска ефикасност за грађане у Србији", поступајући по Упутству Министарства рударства и енергетике РС од 4.10.2023. године, обавештава грађане градске општине Младеновац следеће:

Због великог интересовања грађана и броја приспелих пријава по расписаном Јавном позиву за суфинансирање мера енергетске санације породичних кућа и станова бр. IV-00-06-25/1-2/2024, објављеном дана 26.7.2024. године, Комисија је дана 5.8.2024. године извршила пресек стања поднетих пријава на Јавни позив, закључно са пријавама приспелим на дан 5.8.2024. године, до 15.30 часова.

Према прелиминарним подацима, на основу увида у достављене пријаве грађана и тражене износе бесповратних средстава, обавештавамо грађане градске општине Младеновац да су опредељена средства по Јавном позиву утрошена.

Комисија ће, након теренског обиласка по поднетим пријавама које испуњавају услове из Јавног позива, донети решење о додели бесповратних средстава, после чега ће се знати да ли је преостало средстава за субвенције.

До тада, стопира се Јавни позив за суфинансирање мера енергетске санације породичних кућа и станова бр. IV-00-06-25/1-2/2024, објављен дана 26.7.2024. године, и обуставља се пријем пријава грађана.

Уколико преостане опредељених средстава за субвенције или ако градска општина Младеновац обезбеди додатна средства за субвенције, Јавни позив за суфинансирање мера енергетске санације породичних кућа и станова бр. IV-00-06-25/1-2/2024, објављен дана 26.7.2024. године, се наставља, а грађани ће моћи да се пријављују.

Обавештење објавити на званичној интернет презентацији градске општине Младеновац, огласним таблама градске општине Младеновац и услужног центра Младеновац и на писарницама градске општине Младеновац и услужног центра Младеновац.

**Комисија за реализацију мера енергетске санације - спровођење Јавних конкурса за суфинансирање мера енергетске санације породичних кућа и станова у оквиру Пројекта "Чиста енергија и енергетска ефикасност за грађане у Србији"**